Henrik Strube

Henrik Strube (født 21. februar 1949 i København) er en dansk guitarist, forfatter, komponist og var i mange år redaktør for fagbladet MUSIKEREN. Pladedebuterede med danskrockbandet No Name, der arbejdede sammen med forfatteren Ebbe Kløvedal Reich, som leverede en del af bandets politisk/poetiske tekster. Medvirkende fra 1973 som guitarist i det politisk rockband Røde Mor, hvis rockcirkus turnerede meget i Danmark og Sverige og var et af halvfjerdsernes største danske rocknavne. Henrik Strube udsendte sit første soloalbum "Ven Og Fjende" (med tekster af Ebbe Kløvedal Reich) i 1976, og frem til 1990, var Henrik Strube fuldtidsmusiker i studiet og på landevejen. I perioden udsendte Henrik Strube en række albums, herunder 8338, der indeholdt singlen Hold om mig, der blev Henrik Strubes til dato største hit.

Henriks politiske engagement kom bl.a. til udtryk ved deltagelse i solidaritetsarrangementer og efter at have været med ved ANC-galan i Stockholm 1985 tog han sammen med Sanne Salomonsen initiativ til afholdelse af Rock mod Apartheid i juni 1986 på Femøren.

Henrik Strube har arbejdet som journalist og skribent og har skrev romanen "Hit" (Lindhardt & Ringhof 1989) og "Violinbyggeren" (Lindhardt & Ringhof 2010), oversat Charles Bukowskis sidste roman, PULP (Per Kofod) samt fagbogen "Pas På Ørerne" (Borgen 2000 og i ny, opdateret udgave Frydenlund 2013, omhandlende hørelidelsen tinnitus, oprindelig baseret på Strubes interesse for musikermedicin i forbindelse med sit faglige arbejde for Dansk Musiker Forbund.

Henrik Strube har holdt en lang række foredrag om tinnitus og høreproblemer og har siddet i følgegruppen til en phd om musikeres hørelse (Jesper Hvass Schmidt, OUH).

Holder desuden foredrag om tilblivelse og temaer i romanen VIOLINBYGGEREN, som er skrevet ud fra virkelige hændelser.

Henrik Strube har gennem ti år arrangeret månedlige historieraftener, først under navnet The Storyentertainers, som oprindelig bestod af historiefortællerne Carsten Islington, Gravers Graversen og Strube selv, som optrådte på københavnske etablissementer som Kellerdirk, Park og i større format Pressen i Politikens hus. Senere fortsatte Strube og Graversen samarbejdet med månedlige shows på Krudttønden, Østerbro og Bremen Teater, hvor de inviterede en lang række kendte personligheder indenfor kunst, litteratur, skuespil og politik.

Strube sluttede sit arbejde som redaktør i 2013 og helliger sig nu helt arbejdet med at skrive sange og give koncerter i alle afkroge af landet, senest i duoform med vennen, keyboardspilleren Pete Repete.

Diskografi 
 Fødelandssange (1972) med No Name
 (med Røde Mor) Linie 3
 (med Røde Mor) Betonhjertet
 (med Røde Mor, 1976) Hjemlig Hygge
 (med Røde Mor) Sylvesters Drøm
 (med Røde Mor) Boxsæt med 8 CDer
 Ven og Fjende (1976)
 Jackpot (1977)
 Hunden er løs (1979)
 Den Flyvende Duo (1981) med Jørgen Rygaard
 Unruhrig (1983), udsendt i Tyskland
 8338 (1983) (også udsendt i 1987 under titlen Hold om mig)
 Som sol og måne (1985)
 ANC-Gallan (1985 Rock mod Apartheid)
 Hjertets vagabonder (1986)
 Nyt land (1988)
 Bellevue (1990)
 Blå Himmel over byen (1997)
 Mærk'ligt (2002)
 STORYBEAT (2008)
 Selvoptaget (2010)
 En Håbefuld Mand (2015)
 Lydia (2016)

Bibliografi 
 Hit, 1989, , roman
 Pas På Ørene, 2002,  (Om tinnitus, høreskader, forebyggelse og behandling)
 PULP, 2005,  (oversættelse af Charles Bukowskis sidste roman)
 VIOLINBYGGEREN (L&R, 2010)

Kilder og  henvisninger 

 Henrik Strube  (officiel website)
 http://www.myspace.com/henrikstrube
 www.roedemor.dk
 www.story-entertainers.dk 

Guitarister fra Danmark
Komponister fra Danmark
Faglitterære forfattere fra Danmark
Erhvervsfolk fra Danmark
Rockmusikere fra Danmark
Personer fra København
Dansksprogede forfattere fra Danmark